પ્રાપ્ત માહીતી અનુસાર નવસાલીની સબજેલમાં ઈમ્તીયાઝ નામનો કાચા કામનો કેદી છેલ્લા 3 મહિનાથી સજા ભોગવતો હતો. દરમિયાન તેણે જેલમાં જ બ્લેડ વડે હાથ અને પગમાં ઘા માર્યા હતા. જેથી તેને સારવાર અર્થે તાત્કાલિક હોસ્પિટલ લઈ જવાયો હતો. જયાં ટુંકી સારવાર બાદ તેનું મોત થયું હતું. આ બનાવની જાણ થતા ઉચ્ચ અધિકારીઓ સહિતનો પોલીસ કાફલો સ્થળ પર દોડી ગયો હતો. કેદીના આત્મહત્યા અંગે ગુનો નોંધીને તેની આત્મહત્યાનું ચોક્કસ કારણ જાણવા તપાસ આરંભી છે.